प्रियंका चतुर्वेदी के इस्तीफे से दुखी कांग्रेस प्रवक्ता रणदीप सुरजेवाला ने कहा- जो टीम का नेतृत्व कर रहा है उसकी भी जवाबदेही होनी चाहिए  
'अगर टीम में कुछ होता है तो असर मेरे ऊपर'
'जो टीम का नेतृत्व कर रहा है उसकी जवाबदेही होनी चाहिए'
'कोई बाहर जाता है तो दुख होता है'
हालांकि प्रियंका चतुर्वेदी के कांग्रेस छोड़ने के पीछे कई और कारणों भी बताए जा रहे हैं.  जब राफेल पर प्रेस कॉन्फ्रेंस करने की बात हुई तो उन्होंने मथुरा को चुना और मथुरा की सीट कांग्रेस ने महेश पाठक को दे दी थी जो मुंबई के बिजनेसमैन हैं. अब सवाल उठता है प्रियंका के साथ मथुरा में जो बदसलूकी हुई उसके पीछे कौन है? प्रियंका मुंबई की एक और सीट से चुनाव लड़ना चाहती थीं जो संजय निरूपम को मिल गई. वजह ये बताई गई कि संजय निरूपम मुंबई प्रदेश अध्यक्ष के नाते पिछले 5 सालों से सड़कों पर आंदोलन करते रहे हैं. दूसरा, कांग्रेस ने मुंबई में प्रिया दत्त और उर्मिला मातोंडकर यानी दो महिलाओं को टिकट दे दिया था. तीसरी महिला उम्मीदवार के लिए अब वहां जगह नहीं बन रही थी. राजनीति के जानकार मानते हैं कि प्रियंका के इस तात्कालिक फ़ैसले के पीछे भले ही मथुरा की घटना हो लेकिन उसके पीछे एक गहरी राजनीतिक सोच भी है.